
Kompetenciák fontossági sorrendjének mérése a Keleti Károly Gazdasági Kar hallgatói körében
Competencies in the order of importance of measuring in the Keleti Károly Faculty of Business and Management within students
A dolgozat célja a kompetencia fogalmának meghatározása, és megértése, valamint ezen, kérdéskör feltérképezése, a kutatás során végzett kérdőíves megkérdezés elemzésének segítségével. A diplomás munkavállaló számára fontos a környezet illetve a társadalom elvárásainak való megfelelés, és azon kompetenciákkal való rendelkezés, amelyek ezt nagy, mértékben elősegítik.
A kitöltött kérdőívek elemzésével választ kaphatunk azon kérdéseinkre, hogy a hallgatók az elhelyezkedési lehetőségeket tekintve milyen nézettel rendelkeznek. Ezen kívül a jövőbeli kilátásaikkal kapcsolatban feltérképezhetjük, hogy mind műszaki mind gazdasági területen szerzett szakmai és gyakorlati tapasztalataik felhasználására milyen mértékben érzik képesnek magukat.
A végzés előtt álló hallgatók véleményének, látásmódjának vizsgálata a nyelvi tudás és a különböző kompetenciák fontosságának tekintetében. A két leginkább elterjedt idegen nyelvből (angol, német) nyelvvizsgával rendelkező, illetve azzal nem rendelkező hallgatók esetében a különböző kompetenciák fontosságában való eltérések elemzése.
A nemek, a képzési forma valamint a nyelvvizsgával való rendelkezés szerinti megkülönböztetés alapján az egyes kiválasztott kompetenciák fontosságának feltárása a munkavállalás, illetve a társadalom és a környezet elvárásainak való megfelelés szempontjából.
A megkérdezett hallgatók véleménye alapján a fent említett célkitűzések teljesítésével leírható a különböző kompetenciák sorrendje az eltérő vizsgálati szempontok figyelembevételével. Ezáltal azonosítható a fiatal munkavállalók véleménye elhelyezkedési lehetőségeiket, társadalomba való beilleszkedésüket tekintve.



